b'\n_START_ARTICLE_\nFerdinand T. Kettunen\n_START_PARAGRAPH_\nFerdinand Teodor Kettunen (18. tammikuuta 1889 \xe2\x80\x93 31. elokuuta 1920 Pietari) oli suomalainen kommunisti. H\xc3\xa4n oli yksi Kuusisen klubin murhien uhreista. _NEWLINE_Pietarilainen metallimies Ferdinand Kettunen oli mukana maanalaisessa toiminnassa jo vuoden 1905 aikana. Kettunen oli aktiivinen Ven\xc3\xa4j\xc3\xa4n sosialidemokraattisen ty\xc3\xb6v\xc3\xa4enpuolueen bol\xc5\xa1evikkisiivess\xc3\xa4 vuodesta 1906 alkaen. H\xc3\xa4n oli vuonna 1920 toimitsijana SKP:n sotilasj\xc3\xa4rjest\xc3\xb6ss\xc3\xa4._NEWLINE_Kettunen kuoli SKP:n ns. revolveriopposition suorittamien Kuusisen klubin murhien uhrina 31. elokuuta 1920 Pietarissa. H\xc3\xa4net on haudattu yhdess\xc3\xa4 muitten uhrien kanssa Pietarin Mars-kent\xc3\xa4lle ja h\xc3\xa4nen nimens\xc3\xa4 l\xc3\xb6ytyy kent\xc3\xa4ll\xc3\xa4 sijaitsevasta Elokuun kommunardien hautakivest\xc3\xa4.'